Masuds Pezeškiāns
Masuds Pezeškiāns (pērsiešu: مسعود پزشکیان; dzimis 1954. gada 29. septembrī) ir Irānas Islāma Republikas kardioķirurgs un politiķis, no 2024. gada 28. jūlija — Irānas 9. prezidents. Saskaņā ar neoficiāliem avotiem viņa tēvs ir Irānas azerbaidžānis, bet māte — kurdiete. Irānas—Irākas kara laikā (1980—1988) Pezeškiāns bieži daudzkārt uzturējās frontes līnijās, kur viņš bija atbildīgs par medicīnisko brigāžu nosūtīšanu un darbojās kā karavīrs un ārsts. Pēc kara viņš turpināja izglītību, absolvējot Tebrīzas Medicīnas zinātņu universitāti. 1993. gadā viņš Irānas Medicīnas zinātņu universitātē ieguva sirds ķirurģijas specialitāti, 1994. gadā kļuva par Tebrīzas Medicīnas zinātņu universitātes prezidentu.